﻿ Флагманската дънна платка Gigabyte Z77X-UP7 бе представена официално | Kalset Computers: Сервиз за компютърна техника гр. Перник Флагманската дънна платка Gigabyte Z77X-UP7 бе представена официално
Флагманската дънна платка Gigabyte Z77X-UP7 бе представена официално
август 28th, 2012 | Author: Калоян Велинов
За потребителите с особени нужди, специалистите на Gigabyte Technology днес официално представиха своята флагманска дънна платка, носеща името Z77X-UP7, която е идеална за екстремен овърклок. Устройството е снабдено с мощна 32+3+2 фазна захранваща подсистема, фирмения дизайн Ultra Durable 5, както и с регулатора на напрежението IR3550 PowIRstages с максимален ток 60 А.
В основата на дънната платка е залегнал чипсетът Intel Z77 Express, а в сокета LGA1155 могат да бъдат поставени Intel Core процесорите от второ и трето поколение. Gigabyte Z77X-UP7 разполага с четири DIMM DDR3 слота, поддържащи двуканални модули памет, пет слота PCI-Express 3.0 x16 (съвместимост с различните конфигурации 4-way AMD CrossfireX и NVIDIA SLI), два PCI-Express x1, а за свързване на устройства за съхранение на информация са достъпни шест SATA порта от стандарта 6 Gb/s, както и четири SATA 3 Gb/s. На интерфейсния панел на платката, бъдещият собственик ще открие видео-изходите HDMI, DVI, VGA, Display Port, 8-канално аудио, двоен Gigabit Ethernet мрежов модул и достатъчно количество конектори USB 2.0 и USB 3.0.
За феновете на овърклока са предвидени висококачествени компоненти, охладителна система на базата на топлинни тръби, POST индикатори, специални бутони за овърклок директно от платката, както и поддръжка на технологията Dual UEFI BIOS. Цената на Gigabyte Z77X-UP7 предстои да бъде обявена.
ASUS разкри 5600 XT TUF X3 Gaming и ROG Strix видеокартите
Louis Vuitton пусна безжичните слушалки Horizon Earphones v2 за $1000
AOC пуска два нови 27 QHD дисплея със супер спецификации
Не можеш да си позволиш Mac Pro рендето за десетки хиляди? Ето ти ренде за $60!